《雪后赴徐氏燕集》
宋代·李处权

已雪犹阴更逆风，斜川略彴断行踪。
瑶台贝阙三千丈，玉树琼林一万重。
学子经时无载酒，邻僧过午未鸣钟。
华筵此地成宾主，孔翠屏深琥珀浓。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。